APROBACIÓN DAS BASES DO DESFILE DE COMPARSAS DO ENTROIDO 2022
ADMINISTRACIÓN LOCAL — Municipal — Mos (Subvencións e axudas, 15/02/2022)

Vista a proposta da concelleira de Cultura, de data 10/02/2022, para a aprobación das bases da Cabalgata Reis 2022 Concello Mos e en base ás atribucións que me confire a lexislación vixente, especialmente o artigo 21.1 da Lei 7/1985, Reguladora das Bases do Réxime Local, RESOLVO: PRIMEIRO.- Aprobar as bases do Desfile de Comparsas do Entroido 2022 Concello Mos, sendo as que a continuación se especifican: 1º.—A Concellaría de Cultura do Concello de Mos convoca o tradicional desfile de comparsas que se realiza dentro das actividades do programa de Entroido 2022. Neste desfile poderán inscribirse todas aquelas comparsas integradas por un mínimo de 25 compoñentes e consideraranse grupos os que teñan de 15 a 20 compoñentes tanto si son adultos como infantís, para poder optar ao premio por participación establecido para cada modalidade, comparsa ou grupo. As comparsas que teñan o seu domicilio social en Mos, terán prioridade na inscrición, sempre que o fagan no prazo establecido. As solicitudes de participación unicamente poderán presentarse a través da sede electrónica do Concello de Mos. No momento de formalizar a inscrición farase constar: Non serán admitidas as solicitudes que se reciban con posterioridade á data indicada calquera que sexa a causa do atraso. O prazo será de sete días contados a partires do dia seguinte a súa publicación no B. O. P. O Concello, por motivos de seguridade e de organización, resérvase o dereito de ampliar o prazo de inscrición se así o considerase necesario. O desfile dividirase en dúas seccións: GRUPOS E COMPARSAS, dentro de estes con dúas categorías (INFANTÍS ate 12 anos, e ADULTOS de 13 anos en adiante) Consideraranse de unha ou doutra categoría atendendo a porcentaxe de idade que teña maior numero de compoñentes, como mínimo de un 60%. O desfile das comparsas e grupos celebrarase ao longo de dúas xornadas. O sábado 26 e domingo 27 de febreiro, as 18:00 horas. O sábado 26 o desfile percorrerá as rúas de Sanguiñeda, Mos e O Porriño. No domingo no mesmo horario desfilarán pola Avenida Sanguiñeda ata a discoteca Queen. Nos desfiles participarán en primeiro lugar as comparsas inscritas na categoría infantil seguidas das comparsas de adultos e segundo a orde de inscrición da sede electrónica do Concello de Mos, comunicándoselle o orde que lles corresponde. Cada comparsa ou grupo deberá levar un distintivo co seu nome, número de orde e número de compoñentes e deberá colocarse ao inicio da comparsa que representa. Será motivo de descualificación os que non cumpran esta norma. Para que o pago por participación poida facerse efectivo, é necesario que o representante da comparsa ou grupo presente no Concello unha fotocopia do CIF, e un certificado da conta bancaria, así como a fotocopia do DNI, do/a representante. No caso de comparsas ou grupos que non constituídas como asociación cultural presentarán os seguintes datos: nome do/a representante autorizándose a si mesmo ao cobro do premio, sinatura, nome, nº de conta bancaria, así como DNI e sinatura de todos/as os/as compoñentes das comparsas autorizando ao representante ao dito cobro. Toda compensación está suxeita ás retencións fixadas pola lei. O número máximo que se terá en conta é o que figure na solicitude e relación de participantes salvo que o número de participantes que figure na acta do desfile sexa menor. GRUPOS: De 15 a 25 compoñentes por participación: 400,00 € COMPARSAS: De 26 a 40 compoñentes por participar: 600,00€ Máis de 41 compoñentes por participar: 800,00€ 5º.—O pago por participar no desfile será por número de compoñentes rematará no momento en que a cantidade a repartir por comparsas e grupos inscritos, segundo o número de compoñentes e categorías e por rigorosa orde de inscrición, chegue á cantidade disposta polo Concello sendo o presuposto máximo para estes efectos de 8.000,00€ para pagos por participación. Unha vez chegado ao dito tope máximo as comparsas que desexen participar no Entroido poderán facelo sin percibir este importe.6º.—O feito de participar supón a plena aceptación das presentes bases. O incumprimento de calquera das cláusulas dará lugar á falta de pagamento das compensacións comprendidas no artigo 8º. (Documento asinado dixitalmente á marxe).